Ecovidrio premia un establiment del Port de Sagunt pel seu compromís amb el reciclat de vidre
30 d’agost 2018

​ ![](/media/xbgmqe1x/54dtablas-ganador-ecovidrio.jpeg)  
  

Ecovidrio, l'entitat sense ànim de lucre encarregada de la gestió del reciclat dels residus d'envasos de vidre a Espanya, ha premiat un establiment del Port de Sagunt pel seu compromís amb la campanya ‘Pren nota, recicla vidre’. Es tracta del bar D’Tablas del Port de Sagunt, situat en el carrer Illa de Menorca, que ha aconseguit un _pack_ experiència per a dos persones en règim d'allotjament i desdejuni.

‘Pren nota, recicla vidre’ pretén incentivar la separació en origen i el reciclat de vidre entre els establiments d'hosteleria més propers a la zona de costa. Esta campanya compta amb la col·laboració de més de 180 bars i restaurants de la localitat, als quals se'ls van lliurar poals adaptats per a facilitar la labor de reciclatge i se'ls va explicar la importància de la seua col·laboració. Per a incentivar i motivar els hotelers a participar en la campanya i reciclar els envasos de vidre, tots ells optar a un dels premis.

 ![](/media/dpvnv3ey/54whatsapp-image-2018-08-22-at-11-45-37.jpeg) 

El regidor de Medi Ambient, Enric Ariño, ha assegurat que la importància d'esta campanya “**no és tant que s'aconseguisca el premi, sinó augmentar la consciència entre la ciutadania sobre un tema tan important com és el reciclatge i que cada vegada ha de calar més**”. Ariño ha destacat el valor d'esta campanya “**en l'època estival que és quan més vidre produixen els grans productors, que és als qui va dedicada**”. No obstant açò, ha afirmat que el municipi, respecte a la recollida selectiva de vidre, “**està un poc per davall del que pot esperar-se d'una ciutat com Sagunt**”.  

Segons les últimes dades relatives a 2017, Sagunt va reciclar un total de 883.657 quilograms de vidre, la qual cosa suposa que cada habitant va reciclar de mitjana 13,5 kg. Respecte a la taxa de contenerització, Sagunt se situa amb una mitjana de 322 habitants per contenidor, comptant en l'actualitat amb un total de 203 iglús instal·lats per als residus d'envasos de vidre.

*   [](http://www.facebook.com/sharer.php?u=https://aytosagunto.es/va/actualitat/ecovidrio-premia-un-establiment-del-port-de-sagunt-pel-seu-compromis-amb-el-reciclat-de-vidre/ "Facebook")
*   [](http://twitter.com/share?url=https://aytosagunto.es/va/actualitat/ecovidrio-premia-un-establiment-del-port-de-sagunt-pel-seu-compromis-amb-el-reciclat-de-vidre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ecovidrio-premia-un-establiment-del-port-de-sagunt-pel-seu-compromis-amb-el-reciclat-de-vidre/ "Linked In")
*   [](mailto:?body=https://aytosagunto.es/va/actualitat/ecovidrio-premia-un-establiment-del-port-de-sagunt-pel-seu-compromis-amb-el-reciclat-de-vidre/)